**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA:003-06/17-01/03

URBROJ: 2158-60-45-17-02

Osijek, 22. veljače 2017.

# SKRAĆENI ZAPISNIK

145. sjednice Vijeća Odjela (XI. sjednice Vijeća Odjela u akademskoj 2016./2017. godini) održane 22. veljače 2017. u 12.00 sati u dvorani broj 2 Odjela za matematiku, Trg Ljudevita Gaja 6, Osijek.

**Nazočni članovi (26):**

Prof. dr. sc. Dragan Jukić, prof. dr. sc. Ninoslav Truhar, prof. dr. sc. Mirta Benšić, prof. dr. sc. Antoaneta Klobučar, prof. dr. sc. Kristian Sabo, izv. prof. dr. sc. Zdenka Kolar-Begović, izv. prof. dr. sc. Ivan Matić, izv. prof. dr. sc. Domagoj Matijević, izv. prof. dr. sc. Mihaela Ribičić Penava, izv. prof. dr. sc. Nenad Šuvak, izv. prof. dr. sc. Zoran Tomljanović, doc. dr. sc. Danijel Grahovac, doc. dr. sc. Dragana Jankov Maširević, doc. dr. sc. Slobodan Jelić, doc. dr. sc. Mirela Jukić Bokun, doc. dr. sc. Ivana Kuzmanović, doc. dr. sc. Darija Marković, doc. dr. sc. Tomislav Marošević, doc. dr. sc. Ivan Soldo, doc. dr. sc. Domagoj Ševerdija, predstavnici suradnika: Jelena Jankov i Ivan Papić, predstavnici studenata: Nera Keglević, Toni Milas i Patrik Nikić te predstavnik ostalih zaposlenika: Goran Marković.

**Ispričani članovi (6)**

Prof. dr. sc. Rudolf Scitovski, izv. prof. dr. sc. Krešimir Burazin, doc. dr. sc. Ljerka Jukić Matić, doc. dr. sc. Snježana Majstorović, predstavnik nastavnika: dr. sc. Josip Cvenić i predstavnica studenata: Dolores Begović.

**Ostali nazočni (8):**

Dr. sc. Ljiljana Primorac Gajčić, Luka Borozan, Darija Brajković, Mateja Đumić, Matea Puvača, Katarina Vincetić, Biljana Graša i Marija Sabo.

Pročelnica Odjela, prof. dr. sc. Mirta Benšić, pozdravila je prisutne, konstatirala da je prisutan dovoljan broj članova Vijeća kako bi se mogle donositi valjane Odluke, te predložila

**DNEVNI RED:**

1. Usvajanje zapisnika 144. sjednice Vijeća Odjela od 18. siječnja 2017.
2. Prijedlog nastavka rada prof. dr. sc. Rudolfa Scitovskog, redovitog profesora u trajnom zvanju, na određeno vrijeme od dvije godine
3. Izbori u znanstvena zvanja

* Izvješće Stručnog povjerenstva za ocjenu ispunjenosti uvjeta za izbor izv. prof. dr. sc. Zdenke Kolar-Begović, izvanredne profesorice Odjela za matematiku za 50% radnog vremena, u znanstveno zvanje znanstvenog savjetnika u znanstvenom području prirodnih znanosti, znanstvenom polju matematike
* Izvješće Stručnog povjerenstva za ocjenu ispunjenosti uvjeta za izbor doc. dr. sc. Darije Marković, docentice Odjela za matematiku, u znanstveno zvanje višeg znanstvenog suradnika u znanstvenom području prirodnih znanosti, znanstvenom polju matematike

1. Izmjene i dopune Izvedbenog plana nastave u akademskoj 2016./2017. godini
2. Prijedlog Odluke o izmjenama i dopunama Pravilnika o diplomskim ispitima
3. Prijedlog Odluke o dodjeli pohvala za uspješnost u studiranju i izvannastavne aktivnosti po godinama studija u akademskoj 2016./2017. godini
4. Prijedlog Odluke o izboru demonstratora u ljetnom semestru akademske 2016./2017. godine
5. Prihvaćanje Plana izdavačke djelatnosti Odjela za matematiku za 2017. godinu
6. Dopuna Odluke o imenovanju Povjerenstva za nastavu i studente na Odjelu za matematiku Sveučilišta Josipa Jurja Strossmayera u Osijeku
7. Javna rasprava - Odluka o izmjenama i dopunama Statuta Sveučilišta Josipa Jurja Strossmayera u Osijeku
8. Razno.

Dnevni red je jednoglasno usvojen.

**AD 1.**

*Usvajanje zapisnika 144. sjednice Vijeća Odjela od 18. siječnja 2017.*

Zapisnik 144. sjednice Vijeća Odjela *jednoglasno* je usvojen u cijelosti *(Prilog 1).*

**AD 2.**

*Prijedlog nastavka rada prof. dr. sc. Rudolfa Scitovskog, redovitog profesora u trajnom zvanju, na određeno vrijeme od dvije godine*

Vijeće Odjela za matematiku *jednoglasno* je donijelo Odluku za produljenje ugovora o radu **prof. dr. sc. Rudolfu Scitovskom, redovitom profesoru u trajnom zvanju** u Zavodu za primijenjenu matematiku na Odjelu za matematiku u sastavu Sveučilišta Josipa Jurja Strossmayera u Osijeku na određeno vrijeme od dvije godine odnosno do **30. rujna 2019.** *(Prilog 2).*

**AD 3.**

*Izbori u znanstvena zvanja*

* *Izvješće Stručnog povjerenstva za ocjenu ispunjenosti uvjeta za izbor izv. prof. dr. sc. Zdenke Kolar-Begović, izvanredne profesorice Odjela za matematiku za 50% radnog vremena, u znanstveno zvanje znanstvenog savjetnika u znanstvenom području prirodnih znanosti, znanstvenom polju matematike*

Prof. dr. sc. Dragan Jukić, član Stručnog povjerenstva za ocjenu ispunjenosti uvjeta za izbor izv. prof. dr. sc. Zdenke Kolar-Begović u znanstveno zvanje znanstvenog savjetnika u znanstvenom području prirodnih znanosti, znanstvenom polju matematika ukratko je izvjestio prisutne o provedbi postupka izbora, uvjetima potrebnim za izbor kandidata te uvjetima koje kandidat dr. sc. Zdenka Kolar-Begović zadovoljava za postupak izbora u navedeno zvanje. Temeljem svega navedenog, Povjerenstvo je zaključilo da dr. sc. Zdenka Kolar-Begović zadovoljava sve zakonom propisane uvjete za izbor u znanstveno zvanje znanstvenog savjetnika za znanstveno područje prirodnih znanosti, znanstveno polje matematika te predlaže da se kandidat dr. sc. Zdenka Kolar-Begović izabere u znanstveno zvanje znanstvenog savjetnika za znanstveno područje prirodnih znanosti, znanstveno polje matematika.

Na temelju pozitivnog Izvješća i prijedloga Stručnog povjerenstva za ocjenu ispunjenosti uvjeta za izbor izv. prof. dr. sc. Zdenke Kolar-Begović, izvanredne profesorice Odjela za matematiku Sveučilišta Josipa Jurja Strossmayera u Osijeku, u znanstveno zvanje znanstvenog savjetnika od 31. siječnja 2017., a isto je dostavljeno članovima Vijeća Odjela za matematiku 17. veljače 2017., Vijeće Odjela za matematiku *jednoglasno* je donijelo mišljenje da izv. prof. dr. sc. Zdenka Kolar-Begović, izvanredna profesorica Odjela za matematiku Sveučilišta Josipa Jurja Strossmayera u Osijeku za 50% radnog vremena, ispunjava uvjete za izbor u znanstveno zvanje znanstvenog savjetnika u znanstvenom području prirodnih znanosti, znanstveno polje matematika te **predlaže Matičnom odboru** za područje prirodnih znanosti – polje matematike da donese odluku o izboru **izv. prof. dr. sc. Zdenke Kolar-Begović** u znanstveno zvanje **znanstvenog savjetnika**. Izvješće Povjerenstva nalazi se u prilogu Zapisnika i čini njegov sastavni dio *(Prilozi 3 i 4)*.

* *Izvješće Stručnog povjerenstva za ocjenu ispunjenosti uvjeta za izbor doc. dr. sc. Darije Marković, docentice Odjela za matematiku, u znanstveno zvanje višeg znanstvenog suradnika u znanstvenom području prirodnih znanosti, znanstvenom polju matematike*

Prof. dr. sc. Dragan Jukić, predsjednik Stručnog povjerenstva za ocjenu ispunjenosti uvjeta za izbor doc. dr. sc. Darije Marković u znanstveno zvanje višeg znanstvenog suradnika u znanstvenom području prirodnih znanosti, znanstvenom polju matematika ukratko je izvjestio prisutne o provedbi postupka izbora, uvjetima potrebnim za izbor kandidata te uvjetima koje kandidat dr. sc. Darija Marković zadovoljava za postupak izbora u navedeno zvanje. Temeljem svega navedenog, Povjerenstvo je zaključilo da dr. sc. Darija Marković zadovoljava sve zakonom propisane uvjete za izbor u znanstveno zvanje višeg znanstvenog suradnika za znanstveno područje prirodnih znanosti, znanstveno polje matematika te predlaže da se kandidat dr. sc. Darija Marković izabere u znanstveno zvanje višeg znanstvenog suradnika za znanstveno područje prirodnih znanosti, znanstveno polje matematika.

Na temelju pozitivnog Izvješća i prijedloga Stručnog povjerenstva za ocjenu ispunjenosti uvjeta za izbor doc. dr. sc. Darije Marković, docentica Odjela za matematiku Sveučilišta Josipa Jurja Strossmayera u Osijeku, u znanstveno zvanje višeg znanstvenog suradnika od 23. siječnja 2017., a isto je dostavljeno članovima Vijeća Odjela za matematiku 17. veljače 2017., Vijeće Odjela za matematiku *jednoglasno* je donijelo mišljenje da doc. dr. sc. Darija Marković, docentica Odjela za matematiku Sveučilišta Josipa Jurja Strossmayera u Osijeku, ispunjava uvjete za izbor u znanstveno zvanje višeg znanstvenog suradnika u znanstvenom području prirodnih znanosti, znanstveno polje matematika te **predlaže Matičnom odboru** za područje prirodnih znanosti – polje matematike da donese odluku o izboru **doc. dr. sc. Darije Marković** u znanstveno zvanje **višeg znanstvenog suradnika**. Izvješće Povjerenstva nalazi se u prilogu Zapisnika i čini njegov sastavni dio *(Prilozi 5 i 6)*.

***AD 4.***

*Izmjene i dopune Izvedbenog plana nastave u akademskoj 2016./2017. godini*

Vijeće Odjela za matematiku *jednoglasno* je donijelo Odluku o usvajanju izmjena i dopuna Izvedbenog plana nastave u akademskoj 2016./2017. godini na Odjelu za matematiku u sastavu Sveučilišta Josipa Jurja Strossmayera u Osijeku *(Prilog 7).*

**AD 5.**

*Prijedlog Odluke o izmjenama i dopunama Pravilnika o diplomskim ispitima*

Vijeće Odjela za matematiku *jednoglasno* je donijelo Odluku o izmjenama i dopunama Pravilnika o diplomskim ispitima *(Prilog 8).*

**AD 6.**

*Prijedlog Odluke o dodjeli pohvala za uspješnost u studiranju i izvannastavne aktivnosti po godinama studija u akademskoj 2016./2017. godini*

Doc. dr. sc. Ivana Kuzmanović, članica Povjerenstva za dodjelu pohvala studentima, ukratko je izložila uvjete koje studenti moraju zadovoljiti za postupak kandidiranja za dobivanje Pohvale. Povjerenstvo sastavlja rang listu prema prosjeku ocjena kandidata koji su zadovoljili uvjete za kandidaturu i temeljem sudjelovanja u izvannastavnim aktivnostima koje doprinose ugledu Odjela za matematiku. Nakon toga je ukratko predstavila kandidate koje Povjerenstvo za dodjelu pohvala studentima predlaže za dobivanje Pohvale za uspješnost u studiranju i za izvananstavne aktivnosti po godinama studija. Temeljem prijedloga Povjerenstva Vijeće Odjela za matematiku *jednoglasno* je donijelo Odluku o dodjeli pohvala za uspješnost u studiranju i izvannastavne aktivnosti po godinama studija u akademskoj 2016./2017. godini na Odjelu za matematikuu sastavu Sveučilišta Josipa Jurja Strossmayera u Osijeku *(Prilog 9).*

**AD 7.**

*Prijedlog Odluke o izboru demonstratora u ljetnom semestru akademske 2016./2017. godine*

Vijeće Odjela za matematiku *jednoglasno* je donijelo Odluku o izboru demonstratora u ljetnom semestru akademske 2016./2017. godine *(Prilog 10).*

**AD 8.**

*Prihvaćanje Plana izdavačke djelatnosti Odjela za matematiku za 2017. godinu*

Vijeće Odjela za matematiku *jednoglasno* je donijelo Odluku o usvajanju Plana izdavačke djelatnosti za 2017. godinu na Odjelu za matematiku Sveučilišta Josipa Jurja Strossmayera u Osijeku *(Prilog 11 i 12).*

**AD 9.**

*Dopuna Odluke o imenovanju Povjerenstva za nastavu i studente na Odjelu za matematiku Sveučilišta Josipa Jurja Strossmayera u Osijeku*

Vijeće Odjela za matematiku *jednoglasno* je donijelo Odluku o dopuni Odluke o imenovanju Povjerenstva za nastavu i studente na Odjelu za matematiku Sveučilišta Josipa Jurja Strossmayera u Osijeku na način da je u točki II. Odluke dodana podtočka 5. koja glasi: „**postupak priznavanja odlazne mobilnosti studenata u okviru Erasmus+ programa**“ (Prilog 13).

**AD 10.**

*Javna rasprava - Odluka o izmjenama i dopunama Statuta Sveučilišta Josipa Jurja Strossmayera u Osijeku*

Prof. dr. sc. Mirta Benšić, pročelnica Odjela za matematiku obavijestila je prisutne o otvorenoj javnoj raspravi vezanoj uz Odluku o izmjenama i dopunama Statuta Sveučilišta Josipa Jurja Strossmayera u Osijeku. Dokumenti su prethodno dostavljeni na listu „znanstveno“. Istaknula je dvije stvari iz dostavljenih dokumenata:

1. mogućnost osnivanja centara kao ustrojbenih jedinica na znanstveno-nastavnim sastavnicama
2. promjena mandata dekana i pročelnika na način da se mandat skraćuje za jednu godinu i to umjesto četiri (4) na tri (3) godine i nema ograničenja broja mandata.

Naglasila je da je ona osobno protiv drugog prijedlog te je zamolila sve koji se žele uključiti u javnu raspravu da svoje primjedbe i komentare pošalju gospođi Lidiji Radan do kraja tjedna. Nakon toga će se prikupljene primjedbe i komentari objediniti i poslati u ime Odjela za matematiku na Sveučilište Josipa Jurja Strossmayera u Osijeku.

**AD 11.**

*Razno*

Pod točkom „*Razno“* nije bilo primjedbi.

Prof. dr. sc. Mirta Benšić, pročelnica Odjela za matematiku, zahvalila se nazočnima te zaključila rad Vijeća Odjela u 12:30.

|  |  |
| --- | --- |
| **Zapisnik sastavila** | **Pročelnica Odjela za matematiku** |
|  |  |
| Marija Sabo | Prof. dr. sc. Mirta Benšić |